
                 2008 nr…..

Projekteerimistingimuste määramine

(Hariduse tn.28 korterelamu fassaadide osaline rekonstrueerimine ning maa-ala heakorrastamine)

Vastavalt Kohaliku omavalitsuse korralduse seaduse § 30 lõike 1 punktile 2, Ehitusseaduse §19 lõikele 3 ning Narva Linnavolikogu 26.08.2004 määrusele nr 42/38 “ Narva Linnavalitsuse projekteerimistingimuste määramise delegeerimise õigus”   

Narva Linnavalitsus annab korralduse:


Määrata projekteerimistingimused Hariduse tn.28 korterelamu fassaadide osalise rekonstrueerimise ja maa-ala heakorrastamise ehitusprojekti koostamiseks järgnevalt:                                  

	1. ÜLDANDMED



	1.1  Tellija                                           
	Korteriühistu Pappelmäe,  reg.kood  80250596
Hariduse tn.28-26,  21004 Narva  

	1.2  Asukoht, algandmed                                         
	Narva linn, Hariduse tn.28
Korruste arv  5
Maakasutuse sihtotstarve: korruselamumaa

	1.3  Projekteerimistingimused on kehtivad 2 aastat alates korralduse jõustumisest.

	1.4  Projekteerimistingimuste koostamise alus     

1.4.1 Projekteerimistingimuste taotlus  14.04.08.a avaldus nr.672/1-12, 

         Svetlana Bespalova – juhatuse liige.
1.4.2 Ehitusseadus, Narva linna ehitusmäärus
1.4.3 Eestis kehtivad normatiivid, EPN, Eesti Standardid.

	2. PROJEKTEERIMISE EESMÄRK




2.1 Projekti koostamise eesmärgiks on korterelamu fassaadide osaline rekonstrueerimine.
2.2 Projekti koostamise eesmärgiks on maa-ala heakorrastamine koos parkimiskohtade rajamisega.
	3. ÜLDNÕUDED




3.1 Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Narva Linnavolikogu kinnitatud 30.11.2006.a. määrus nr.48 „Narva linna ehitusmäärus”;
- Eesti Standard EVS 865-1:2006 „Hoone ehitusprojekti kirjeldus. Osa 1: Eelprojekti seletuskiri”;

- Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus”;

- Eesti Standard EVS 811: 2006 „Hoone ehitusprojekt”;

- Majandus- ja Kommunikatsiooniministri kehtestatud 27.12.2002.a. määrus nr 70 „Nõuded ehitusloa taotlemisel esitatavale ehitusprojektile“;

- Majandus- ja Kommunikatsiooniministri kehtestatud 24.12.2002.a. määrus nr 69 „Ehitise tehniliste andmete loetelu“;
- Vabariigi Valitsuse kinnitatud 27.10.2004. a määrus nr 315 „Ehitisele ja selle osale esitatavad tuleohutusnõuded”;

- Eesti Standard EVS 843:2003 “Linnatänavad” jne.
3.2 Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud peageodeedi poolt.

3.3 Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lõige 4 punkt 1).

3.4 Projekt peab olema heaks kiidetud kõigil seadusega ettenähtud juhtudel.

3.5 Väljastatud projekteerimistingimused lisada projekti kausta.

3.6 Esitada projekti nimetus vastavalt projekteerimistingimustele.

3.7 Esitada Arhitektuuri-ja planeerimise osakonnale eskiisprojekt heakskiidu saamiseks. Eskiisprojekt koostada kooskõlas Eesti Standardiga EVS 811:2006 „Hoone ehitusprojekt”.

3.8 Esitada asbesti sisaldavate konstruktsioonide lammutamise kohta koostatud tööplaan vastavalt kinnitatud Vabariigi Valitsuse 02.02.2000.a määrusele nr.32 ja EV Tööinspektsiooni 03.12.1992.a käskkirjale nr.38.
3.9 Esitada töödekorraldamise projekt (Narva linna ehitusmäärus § 23). 

3.10 Esitada Arhitektuuriametile kooskõlastamiseks ehitusprojekt vähemalt kahes identselt komplekteeritud eksemplaris. Narva linna ehitusmääruse § 24 kohaselt nõutakse põhiprojekt ehitusloa saamiseks.
	4. ARHITEKTUURSED JA LINNAEHITUSLIKUD TINGIMUSED


4.1 Katuse kuju ja kõrgus: olemasolev.
4.2 Katusekatte materjalid: tuldtõkestav, vastavalt ehitusmaterjalide ja-toodete terviseohutuse nõuetele. Mitte kasutada asbesti sisaldavaid materjale. Esitada kooskõlastamiseks vähemalt 2 katusekatte värvilahendust.
4.3 Hoone fassaadide soojustamine: vastavalt soojustehnilistele arvutustele. Esitada soojustatud seina lõige.
4.4 Välisviimistlus: krohvitud pind. Mitte kasutada plekki ja plastikmaterjale. 
4.5 Hoone fassaadide värvimine. Enne ehitusprojekti koostamist esitada Arhitektuuri-ja planeerimise osakonnale hoone värvilahenduse eskiisid (vähemalt 2 kombineeritud varianti) heakskiidu saamiseks. Välisviimistluse ja värvilahenduse pass esitada projekti koosseisus.
4.6 Klaasimine: valged aknaraamid, vahetamine olemasolevates mõõtmetes. Esitada projektis fassaadide klaasistamispass. 
4.7 Keldri aknaavade osaline kinnimüürimine on lubatud vaid Ida-Eesti Päästekeskuse Narva Keskkomando loa alusel. Keldrikorruse avade täitmise plaanil esitada Ida-Eesti Päästekeskuse kooskõlastus.
4.8 Varikatuse rekonstrueerimine: lubatud on kaasaegsed lahendused, ühtlustades fassaadidega.
4.9 Sissepääsude uste vahetamine: olemasolevates mõõtmetes, tuldtõkestavad.
4.10 Sillutisriba rekonstrueerimine: esitada lõige.
4.11 Muud nõuded: vastavalt ekspertiisiotsusele.
4.12  Heakorrastus: lahendada projekti koosseisus. 
4.13  Haljastus: põhimõtteline kujunduslik-funktsionaalne lahendus näidata asendiplaanil. 
4.14  Kinnistusisesed teed ja platsid: asfalt, teekattekivid, teekatteplaadid. 

4.15  Parkimiskohad: lahendada Hariduse tn.28 krundi piirides. 
4.16  Autoparkla ehitamiseks esitada põhilised pinnakatete tööde mahud, vertikaalplaneerimine, teekatted, teekatete põhimõttelõiked, teemärkide spetsifikatsioon. Esitada Maanteeameti peaspetsialisti arvamus.
4.17  Vajadusel autoparkla tänavavalgustuse projekteerimine. Esitada Arhitektuuri-ja planeerimise osakonnale välisvalgustite tüüpide eskiisid (vähemalt 2 varianti) heakskiidu saamiseks, lähtudes „Narva Linnamööbel” projektist.

4.18  Krundi piirded: ei ole lubatud. Autoparkla piireks on lubatud kasutada vaid madalhaljastus või „Narva Linnamööbel” projektiga esitatud lahendused.

4.19  Jäätmekäitlus: lahendada projekti mahus, näidates asendiplaanil. Prügikonteinerid soovitavalt piirata dekoratiivsete elementidega (näiteks prügimajad, jäätmeaedik). Vajadusel näha ette prügikonteineri esise platsi ehitamine. 
4.20  Asendiplaan: näidata tehnovõrgud, sisse- ja väljasõit krundilt, väikevormid, likvideeritavad puud, parkimiskohtade paiknemine, määratleda pinnakatted jne.
4.21  Projekti koosseisus esitada lisaks:   
- situatsiooniskeem,

- värvivaated koos värvikoodidega,

- korruste avade täitmise plaanid,

- katuse plaan,

- akende ja uste eksplikatsioon jne.
	5. ERITINGIMUSED




5.1 Enne projekteerimise algust tuleb läbi viia hoone seisundi tehniline ekspertiis. Soovitused ja järeldused võtta arvesse projekteerimisel. Otsus lisada projekti kausta.
5.2 Puude likvideerimise korral esitada raiete plaan. Määrata likvideeritavate puittaimede liigiline kuuluvus ning nende haljastuslik väärtus.
5.3 Võtta nõusolek raietööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt.

	6. KOOSKÕLASTUSED




6.1     Ida-Eesti Päästekeskuse Narva Keskkomando.

6.2     Narva Linnavalitsuse Linnavara ja-Majandusameti kommunaalmajanduse osakond                                (jäätmekäitlus, likvideeritavad puud, liikluskorraldusvahendid).
6.3     Narva Linnavalitsuse Arhitektuuri- ja Linnaplaneerimise Amet.

	7. RAKENDUSSÄTTED




7.1    Korraldus jõustub teatavaks tegemisest.
7.2 Korralduse võib vaidlustada Tartu Halduskohtu Jõhvi kohtumajas 30 päeva jooksul arvates korralduse  teatavakstegemisest.
	[image: image1.png]



Tarmo Tammiste

Linnapea

Ants Liimets 

	Linnasekretär

